cyanic-selkie/wikianc huggingface dataset:
Joseph Dietzgen
Dietzgen var garver og skaffet seg ganske omfattende kunnskaper ved selvstudier. Som kunnskapsteoretiker tok Dietzgen et strengt empirisk standpunkt og fornektet eksistensen av en ting i seg selv. Hans etikk var sosiologisk orientert, i sin oppfatning av samfunnutviklingen sluttet han seg til Karl Marx materialistiske historiefilosofi. I sosialismen så han arvtakeren til de gamle religiøse livssyn. Blant hans skrifter er Das Wesen der menschlichen Kopfarbeit (1869). Etter hans død ble Die Religion der Sozialdemokratie (1895) utgitt.
Det palmyrenske riket
Det palmyrenske riket (260–273) var en utbryterstat fra Romerriket under krisen på 200-tallet. Det besto på sitt meste av de romerske provinsene Syria, Palestina, deler av Anatolia og Egypt.
Det palmyrenske riket ble styrt av dronning Zenobia på vegne av sin lille sønn Vaballathus. Hovedstaden i det kortvarige riket var byen Palmyra, som ligger ca 215 km nordøst for Damaskus i dagens Syria.
Krisen på 200-tallet
Til tross for en rekke politisk og sosiale kriser hadde det romerske riket stått fjellstøtt siden dets begynnelse under Augustus, men kort tid etter at keiser Alexander Severus ble myrdet i 235, ble romerske legioner beseiret i en militær kampanje mot Sasanide-dynastiets Persia, og Romerriket falt fra hverandre. General etter general kjeklet om kontrollen over riket, rikets grenser ble neglisjert og utsatt for stadige angrep fra barbarer, og større angrep fra Persia i øst.
Til sist kom angrepene innenfra da riket brøt opp i tre adskilte og konkurrerende stater i 258. De romerske provinsene Gallia, Britannia og Hispania brøt ut og dannet det galliske riket.
Ettersom Roma ikke var i stand til å beskytte de østlige provinsene mot Persia, besluttet den daværende guvernøren Septimius Odaenathus å benytte de legioner som han hadde tilgjengelig, blant dem den berømte Legio XII Fulminata, til å forsvare sin provins fram for å blande seg inn i stridighetene for Roma.
Etableringen av Palmyra
Septimius Odaenathus ble myrdet og hans lille sønn Vaballathus ble gjort til konge, rex consul imperator dux Romanorum, det vil si til «kong, konsul, keiser, romernes leder» og corrector totius orientis, det vil si «medregent for hele Østen») for det nye palmyrenske riket.
Den virkelige makten bak tronen var hans mor Zenobia. Med de romerske legionene tilgjengelig og støttet av den stadige striden om makten av Roma, erobret Zenobia de romerske provinsene Egypt, Syria, Palestina, Libanon og deler av Anatolia. Hun tok også tittelen Augustus for seg selv og sin sønn. Hun hevdet at hun nedstammet fra den berømte Kleopatra og at Egypt var hennes forfedres hjem. Det påståtte slektskapet med Kleopatra var sannsynligvis propaganda.
Gjenerobring av Aurelian
I 270 ble Aurelian romersk keiser. Etter å ha beseiret alamannerne, en germansk folkegruppe som truet med å invadere Italia, vendte han oppmerksomheten mot de tapte østlige provinsene.
Anatolia ble tatt tilbake med letthet. Hver eneste by, unntatt Byzantium og Tyana, overga seg uten motstand. Erobringen av Tyana har etterlatt seg en legende: Aurelian hadde til da ødelagt hver eneste by som gjorde motstand mot seg, men han sparte Tyana etter å ha hatt en visjon i en drøm om den store filosofen Apollonios fra Tyana, som han respekterte stort. Apollonios kom til ham og sa: «Aurelian, om du vil herske, avstå fra å spre blodet til de uskyldige. Aurelian, om du vil erobre, vær barmhjertig.» Uansett årsak sparte Aurelian denne byen. Det betalte seg, og mange andre byer underkastet seg til ham da de så at keiseren ikke ville kreve hevn.
Aurelian beseiret dronning Zenobia i slaget ved Immae i nærheten av Antiokia i 272 og på nytt og avgjørende i slaget ved Emesa (Homs i Syria) samme år. Innenfor seks måneder sto hans hær utenfor portene av Palmyra som etter lang beleiring overga seg. Zenobia forsøkte å flykte østover til Persia, men ble tatt til fange og ført til Roma hvor hun døde ikke lenge etter. Det var også slutten på det palmyrenske riket.
Etter et kortvarig sammenstøt med perserne og på nytt igjen i Egypt mot usurpatoren Firmus, måtte Aurelian vende tilbake til Syria i 273 da Palmyra gjorde opprør på nytt. Denne gangen lot Aurelian sine soldater herje byen og Palmyra kom seg aldri igjen fra dette. Aurelian fikk epitetene Parthicus Maximus og Restitutor Orientis («Gjenoppretteren av Østen»).
Disney-tegneserier
Disney-tegneserier er tegneserier om Disneys figurer, blant annet Donald Duck og Mikke Mus.
Bakgrunn
De første Disney-tegneseriene var stripeserier utgitt i amerikanske aviser. 13. januar 1930 startet den daglige stripeserien om Mikke Mus, som opptrådte som en optimistisk og eventyrlysten ung mus. Stripene gjorde det så bra at det ble opprettet en egen avdeling i Walt Disney Studio for å lage tegneserier. I januar 1932 begynte også søndagsavisene å trykke Mikke Mus-serier, med en ekstra Silly Symphony-stripe på toppen av siden. Donald Duck hadde sin første tegneserieopptreden i tegneserieversjonen av tegnefilmen Den kloke lille høna, som kom i Silly Symphony-serien. Senere, etter som Donalds popularitet vokste, fikk han 7. februar 1938 sin egen dagsstripeserie.
I 1935 begynte Kay Kamen og Hal Horne, som begge var tilknyttet Disney, å utgi tegneserieheftet Mickey Mouse Magazine, som besto av gjenopptrykte dagsstriper. Senere fikk tegneserieutgiveren Western Publishing lisens til å lage tegneseriehefter med Disney-figurene, gjennom Dell Comics' Four Color-serie. Four Color nr. 4 i 1940 var Westerns første hefte med Disney-serier, og inneholdt et utvalg av striper om Donald Duck. Mickey Mouse Magazine ble omgjort til Walt Disney's Comics and Stories, og i oktober 1940 utga Western første nummer av dette bladet, som fortsatt utgis. Western begynte også å produsere nye historier ment for å utgis i bladene, laget av serieskapere som Carl Barks, Paul Murry og Walt Kelly.
Genuttrykksprofilering
Genuttrykksprofilering går ut på at man måler aktiviteten (genuttrykket) til tusenvis av gener på en gang, slik at man får et globalt bilde av cellens funksjon eller tilstand. For eksempel kan man ved å gjøre mikromatriseforsøk med celler fra forskjellige vev, se om der er gener som kun er slått på i bestemte vev, eventuelt se om de har et høyere eller lavere uttrykk. Det samme kan gjelde for enkelte sykdommer hvor et bestemt uttrykksmønster kan fungere som en slags signatur for sykdommen. Mikromatriseforsøk som måler genuttrykk sies derfor å gjøre profilering av genuttrykk, eller genuttrykksprofilering.
1939 (film)
Handling
Da andre verdenskrig bryter ut i Europa i 1939, bor Annika sammen med foreldrene sine i Värmland på grensen til Norge. Kameraten Harald har drevet med svartebørshandel, men må flykte til Norge. Annika flytter til Stockholm i 1941, og begynner å jobbe som servitrise. Der møter hun blide Berit, og de to går ofte ut og danser. I Stockholm møter hun også den velstående Bengt. Selv om foreldrene hans ikke synes hun er god nok for ham, gifter de seg. Etter en stund oppdager hun at Bengt kan bli veldig sjalu, og at han deretter slår henne. Berit blir gravid, og siden hun ikke vet hvem faren er, prøver Annika å hjelpe henne, men dette fører til et nytt raseriutbrudd fra Bengt. Når krigens slutt feires i mai 1945, flytter Annika tilbake til Värmland igjen.
Genuttrykksprofilering
DNA mikromatriser måler aktiviteten til kjente gener. Sekvensbaserte teknikker, som Serial analysis of gene expression (SAGE) eller SuperSAGE, brukes også til genuttrykksprofilering. SuperSAGE er spesielt nøyaktig og kan måle aktiviteten til et hvilket som helst aktivt gen, også ukjente gener. Anvendelsen av høygjennomstrømnings sekvensering (eng: high throughput sequencing) har gjort sekvensbasert uttrykksanalyse til et "digitalt" alternativ til mikromatriser.
Bakgrunn
Profilering av genuttrykket er det neste naturlige steget etter sekvensering av et genom: Sekvenseringen inneholder koden for hva en celle potensielt sett kan gjøre, mens uttrykksprofilene viser hva cellen gjør under gitte omstendigheter. Genene inneholder informasjonen som trengs for å lage alle de forskjellige typene messenger RNA (mRNA), men i realiteten er mange av genen inaktive ved et gitt tidspunkt. Dersom et gen brukes til å produsere mRNA sier man at genet er "på", ellers er det "av". Det er mange faktorer som er med å på å avgjøre om et gen er på eller av, evt har et høyere eller lavere uttrykk, som tid på døgnet, celledeling og kjemiske signaler fra andre celler. Hudceller, leverceller og nerveceller skrur på forskjellige gener, noe som er en viktig grunn til at de er forskjellige.
I mange forsøk som involverer profilering av genuttrykk måles genuttrykket under to eller flere eksperimentelle tilstander, og man ønsker å identifisere de genene som er endret mellom tilstandene. Grunnen til dette er at, en endring i mengden mRNA kan være en indikasjon på at cellen trenger mer eller mindre av proteinene som et bestemt mRNA koder for. For eksempel så kan høyere nivå av mRNA som koder for alkohol dehydrogenase tyde på at en celle eller vev svarer på økt nivå av etanol i miljøet deres. På samme måte kan det tenkes at en bestemt membranreseptor kan være involvert i brystkreft dersom en brystkreftcelle uttrykker høyere nivå enn en normalcelle av mRNA molekylet som koder for reseptoren. Medisiner som virker på denne reseptoren vil dermed kunne ha mulighet til å hindre eller behandle brystkreft. Profilering av genuttrykk vil muligens kunne bli viktig for diagnostisk testing.
Genomikk versus proteomikk
Det humane genomet inneholder mellom 25 og 30,000 gener. Tilsammen er disse genene opphav til en størrelsesorden av 1,000,000 proteiner. Grunnen til det store spriket i disse tallene er at proteinene gjennomgår viktige endringer etter at de er laget, noe som resulterer i at de får endret funksjon. Kunnskap om nøyaktig hvilke proteiner cellen lager (proteomikk) er derfor langt mer relevant enn å vite hvor mye mRNA som produseres fra et bestemt gen, men siden man kun greier å identifisere rundt 2,000 proteiner, eller rundt 0,2 % av totalen, i et enkelt massespektrometriforsøk, så gir genuttrykksprofilering fortsatt det beste globale bildet i et enkelt forsøk.
Begrensninger
De virkelig interessante endringene skjer ofte på proteinnivå, men siden det er vanskeligere å måle disse endringene på et globalt nivå, brukes genuttrykksprofilering som en erstatning. Genuttrykksprofilering gir et bilde på hva som kan skje, men det er ikke alltid korrelasjon mellom endringene i genuttrykket og endringene på proteinnivå. Det vil derfor være nødvendig å gjøre oppfølgingsstudier på proteinnivå for utvalgte proteiner for å vise om endringen også skjer der. Siden cellen også har andre mekanismer enn endring av mRNA nivå for regulering av mengde protein så kan genuttrykket forbli uendret selv om proteinnivået endres.
Gjentakelse av det samme forsøke fra mange biologiske kilder, ofte kalt biologiske replikater, er viktig både for at de statistiske metodene skal fungere, men også for at resultatet skal ha en mer generell gyldighet. Budsjettrammer kan være en begrensning i mikromatrisestudier. Begrensede midler fører ofte til at antall replikate forsøk reduseres. Dette skaper problemer for den statistiske styrken i forsøket, noe som gjør det vanskelig å oppdage små endringer i genuttrykket.
Ofte taes bare utvalgte gener med i en publikasjon. De utvalgte genene er ofte de som havner på topp etter en statistisk test som rangerer genene. Dette gjør det vanskelig å sammenligne lignende forsøk gjort i forskjellige laboratorier, ettersom de kanskje ikke får nøyaktig de samme genene på topp. Krav fra forskningsmiljøer og tidsskrifter om at mikromatrisedata må gjøres tilgjengelig i offentlig tilgjengelige databaser har gjort at det er mulig å gå tilbake til rådata fra andre studier for å sammenligne med eget arbeid.
Validering
Genuttrykksendringer funnet ved hjelp av mikromatriser blir ofte sjekket (validert) ved hjelp av qPCR. Dette er en teknikk som bygger på de samme prisippene som DNA mikromatriser. Det forventes derfor at disse teknikkene gir lignende resultater, selv om de ikke alltid korrelerer. Siden endringer i genuttrykk ikke alltid korrelerer med endring i proteinnivå, vil validering på proteinnivå, feks ved bruk av western blot, gi svar på om endringen også kan sees på proteinnivå.
Statistisk analyse
En mikromatrise gir et øyeblikksbilde av genuttrykket ved et bestemt tidspunkt. Cellen er dynamisk, så genuttrykket endrer seg hele tiden. Det er derfor i mange tilfeller svært interessant å se på utvikling over tid. Tidsserier krever mye både i form av eksperimentelt design, analyse og ikke minst penger. Mange velger derfor å bare sjekke virkningen av en bestemt behandling ved et gitt tidspunkt og man ønsker å identifiere gener som viser endret uttrykk ved dette tidspunktet. Tidligere var det vanlig å si at et gen hadde endret uttrykk dersom den gjennomsnittlige endringen blant replikater tilsvarte en dobling eller halvering av genuttrykk. Der er flere problemer med å analysere data ut ifra dette enkle kriteriet: Siden mange mikromatrisestudier ofte har fem eller færre replikater i hvert tilstand som testes, så vil en enkelt prøve som avviker fra resten kunne dra opp eller ned gjennomsnittet for gruppen nok til at flere gener kan se ut som om de har endret uttrykk. I tillegg så vil det å velge en tilfeldig grense som dobling av genuttrykket utelate mange gener som kanskje helt klart er endret, men som kanskje har en mindre endring. I stedet for å basere seg på en bestemt tallverdi for endring er det derfor vanlig å bruke statistiske tester som beregner en p-verdi på bakgrunn av variansen blant replikatene, i tillegg til den gjennomsnittlige endringen mellom to tilstander. P-verdien er et mål på sannsynligheten for at den observerte endringen er en tilfeldig observasjon, med andre ord så er p-verdien et mål på hvor troverdig eller signifikant resultatet er. En p-verdi på 0,05 er generelt sett i statistikken ansett å være en gyldig grense. Dette betyr i realiteten at der er 5 % sjanse for at funnet er tilfeldig. Men heller ikke p-verdier er helt rett frem å bruke for mikromatrisedata. Grunnen til dette er at p-verdien gir sannsynligheten for at observasjonen er tilfeldig, gitt at man bare har testet dette ene genet. I mikromatriseforsøk testes ikke bare et enkelt gen, men mange gener med krav om å finne genene med lavest p-verdi. Dersom 10000 gener er med i forsøket og 0,05 blir satt som grense for troverdige resultater, så betyr det av de 10000 genene som blir testet så forventes 10000 gener * 0,05 = 500 gener å bli funnet differensielt uttrykte ved en tilfeldighet. En opplagt løsning er å bruke en strengere p-verdigrense. En annen løsning er å korrigere p-verdien for multippel testing. Bonferroni korrigering eller beregning av feilrate er vanlige måter å korrigere p-verdien på, som tar hensyn til antall tester som er gjort.
Der finnes mange forskjellige metoder for å rangere differensielt uttrykte gener på, og de fleste av disse oppgir enten en p-verdi eller en feilrate, sammen med gjennomsnittlig endring mellom tilstander. Vanlige metoder inkluderer modifiserte t-tester som Significance Analysis of Microarrays (SAM), empiriske Bayes metoder og Rank product. Andre metoder inkluderer bootstrapping (statistikk), maskinlæring og Monte Carlo-metoder.
Forskjellige metoder gir ofte forskjellige resultater, ettersom de er basert på forskjellige antagelser. Etterhvert som det er blitt vanligere å inkludere flere replikater i forsøkene er spriket mellom resultatene fra metodene blitt mindre.
Genannotasjon
En liste med differensielt uttrykte gener gir ikke så mye mening i seg selv, og for å kunne tolke listen er det viktig å vite hvilke proteiner genene koder for, og hva funksjonen til disse proteinene er. Genannotasjon er ment å skulle hjelpe med dette, men der er fortsatt store utfordringer. Funksjonen til mange proteiner er bare delvis kjent og for andre proteiner kjenner man ikke funksjonen i det hele tatt. Dette fører til at mye av genannotasjonen er mangelfull. Databasene oppdateres hele tiden etterhvert som ny kunnskap blir kjent, så den samme genlisten kan muligens tolkes forskjellig et år etter at den første tolkningen ble gjort. Et annet problem er at forskjellige databaser bruker forskjellige navn for å referere til det samme proteinet. Standardisering av gennavn hjelper til med å adressere dette problemet.
Et annet problem når det gjelder genannotasjon er at når man annoterer et nytt genom, så gjøres det ofte blastsøk mot andre organismer for å se om et bestemt gen allerede er annotert der. Dette kan potensielt gi misvisende annotasjon ettersom det samme genet i to organismer kan ha forskjellige funksjoner.
Hekto
Hekto (symbol h) er et SI-prefiks i SI-systemet som representerer 102 eller 100.
Det ble tatt inn i systemet i 1795. Hekto kommer fra gresk έκατόν, som betyr hundre.
Prefikset hekto brukes blant annet i fiskeindustrien, hvis fisk måles i hektoliter.
Mindre mengder mat, for eksempel pålegg eller smågodt, måles av og til i hektogram. I den sammenhengen er det vanlig å bruke hekto alene, uten -gram. Imidlertid er det en tendens at priser på matvarer oppgis per kilogram (kg). Næringsinnhold på matvarer oppgis som regel per 100 gram (som tilsvarer per hektogram, selv om enheten hektogram ikke pleier å nevnes).
Omregning
For eksempel:
Den magiske fingeren
Den magiske fingeren (originaltittel The Magic Finger) er en barnebok skrevet av Roald Dahl fra 1966. Den handler om en jente som har en magisk finger. Når hun blir sint putrer det inni fingeren hennes, og merkelige ting kan skje. Hun aner ikke hvordan hun gjør det, men har hatt det helt siden hun ble født.
Boken ble illustrert av Pat Marriott, Tony Ross, og Quentin Blake.
Handling
The Magic Finger er fortalt av en ikke-navngitt åtte år gammel jente (uttrykt av Anne Clements i Storbritannia) som vokser opp på en gård på den engelske landsbygda, vegg i vegg med Gregg-familien som har en lidenskap for å jakte på dyr og fugler. Hennes magiske finger var en evne jenta har, som aktiveres utilsiktet hver gang hun blir veldig irritert: fingeren kan på egen hånd skyte ut en stråle av elektrisk energi, som tilsynelatende oppsøker den som har gjort jenta sint - med uforutsigbare konsekvenser. En dag ser jenta herr Gregg og hans to sønner Philip og William (på 8 år og 11 år) komme hjem fra en jakt, med en hjort som de nettopp har drept - og de gjør narr av henne.
I raseri bruker hun fingeren sin på hele Gregg-familien: så våkner de neste morgen og oppdager at de har krympet til størrelsen på fugler. De har også utviklet vinger, i stedet for vanlige armer. Når de forsøker ut de nye vingene sine, flyr Gregg-familien ut av hjemmet sitt. Men huset deres blir umiddelbart blir okkupert av fire ender på størrelse med menneskelige hender. Gregg-familien blir derfor tvunget til å bygge et rede i et gammelt tre for natten. Morgenen etter oppdager Gregg-familien at, i en stor reversering av vanene deres, holder tre av endene holder familiens jaktgevær. Desperat overtaler herr og fru Gregg endene til ikke å skyte dem, men andemoren håner dem for familiens forkjærlighet for å skyte - spesielt dagen før, når de skjøt alle 6 av andas dyrebare barn.
Herr Gregg går med på å ødelegge alle 3 våpnene med en stor hammer, og sverger å aldri skade en annen and, hjort eller andre dyr igjen. De fire endene reiser deretter tilbake mot innsjøen hvor de tidligere bodde. Deretter oppdager Gregg-familien at de er tilbake til det normale, og at de har fått hjemmet sitt tilbake. Den 8 år gamle jenta kommer innom gården til Gregg-familien igjen, og oppdager at familien (som har forandret etternavnet sitt til Egg) har endret helt og fullt. De tar nå godt vare på fuglene, isteden for å drepe eller skade dyr. Samtidig som Philip og William forteller jenta hele historien deres, tiltrekker lyden av skuddveksling i det fjerne jentas oppmerksomhet. Hun kjenner derfor den magiske fingeren sin lade seg opp igjen.
Norske utgaver
Boken er utgitt på norsk på Gyldendal og Gyldendal Tiden med norsk oversettelse ved Tor Edvin Dahl.
5. serierunde i Bundesliga 2020/21
5. runde i Bundesliga 2020–2021 startet fredag 23. oktober 2020, hoveddelen av kampene ble spilt lørdag 24. oktober mens runden ble avsluttet med –  mandag 26. oktober.
Kampfakta
'''Fredag 23. oktober''' <div id="Stuttgart v Köln"> '''Lørdag 24. oktober''' <div id="Bayern München v Eintracht Frankfurt"> <div id="Mainz 05 v Borussia Mönchengladbach"> '''Søndag 25. oktober''' '''Mandag 26. oktober'''
Målfrid J. Frahm Jensen
Målfrid Julie Frahm Jensen (født 19. mai 1963) er en norsk lyriker og forfatter. Hun har gitt ut syv diktsamlinger, en kunst- og fødselsdagskalender, vært redaktør for opplysningshefter innen psykisk helse og medforfatter til flere fagbøker.
Bakgrunn
Frahm Jensen er oppvokst på Sandnes i Rogaland. Hun er utdannet helsefagarbeider.
Priser og utmerkelser
I 2016 ble hun tildelt Prisen til fremme av ytringsfriheten innen psykisk helsevern for 2015. Begrunnelsen for prisen var at Målfrid J. Frahm Jensen gjennom mange år vært en viktig og uredd forkjemper for bedring av pasienters rettigheter og ytringsfrihet i psykisk helsevern. Ved å uttale seg kritisk om den høye tvangsmiddelbruken ved psykiatrisk divisjon, Helse Stavanger fikk hun sykehusets ansatte mot seg blant annet i form av en underskriftskampanje. Belastningene etter ytringer i media og varslinger medførte at Frahm Jensen sa opp stillingen. Saken fikk bred dekning i Stavanger Aftenblad, og journalist Ina Gundersen mottok Sør-Rogalands journalistpris for nyhetsdekningen av saken.
I 2015 ble hun tildelt Tabuprisen fra Rådet for psykisk helse for sin uredde stemme for brukerne av psykiske helsetjenester. Hun har utmerket seg ved å kjempe for psykisk sykes rettigheter og vilkår, samt bidratt til oppmerksomhet mot mange tabuer innen psykisk helse. Frahm Jensen har bidratt til å øke kunnskapen om hvordan det er å leve med type 1-diabetes samtidig med psykiske lidelser og hvordan disse helseplagene påvirker hverandre.
I 2009 ble hun kåret til «årets foredragsholder» ved Undervisnings- og Forskningsavdelingen ved psykiatrisk divisjon på Stavanger universitetssjukehus for sin «innsats som foredragsholder og kunnskapsformidler i og utenfor psykiatrisk divisjon».
I 2002 ble hun tildelt legemiddelfirmaet Lillys Partnership in Diabetes – Global Award. Prisen ble delt ut under American Diabetes Association-kongressen i New Orleans i 2003. Prisen ble begrunnet med: ''Målfrid J. Frahm Jensen, fra Sandnes, er en av fem internasjonale vinnere av mer enn 300 nominasjoner. Hun har hatt en rekke verv i Norges Diabetesforbund (NDF) og har vist en imponerende innsats helt siden hun fikk diagnosen diabetes for 14 år siden. I den senere tid har hennes engasjement i Diabetesforbundet vært mest rettet mot eldre personer og mennesker med psykiske lidelser. På initiativ fra, og sammen med Målfrid, utarbeider en prosjektgruppe i NDF blant annet et opplysningshefte om diabetes og psykiske lidelser.''
I 2002 ble hun tildelt «Diabetesforbundets gullnål» «for særlig stor innsats i utvikling av diabetesomsorgen i Norge og særskilt Rogaland».
Teater
Forfatterens dikt om selvskade har inspirert til og blitt brukt av Teater Kompas i teaterforestillingen «Når det skærer i hjertet». Teater Kompas ble i 2014 nominert til en Reumert i kategorien «Bedste forestilling for børn og unge» for denne forestillingen.
Air Tanzania
Air Tanzania Company Limited (ATCL) (swahili: Kampuni ya Ndege Tanzania) er det nasjonale flyselskapet i Tanzania og har sin hovedbase på Julius Nyerere internasjonale lufthavn i Dar-es-Salaam. Det ble grunnlagt i 1977 som Air Tanzania Corporation (ATC), etter oppløsningen av East African Airways, og har helt fra starten vært medlem av African Airlines Association (AAA). Flyselskapet var heleid av den tanzanianske regjeringen frem til 2002, da det kom en delvis privatisering i henhold til direktivet om Bretton Woods-systemet for å få innført landets strukturtilpasningsprogram. Staten reduserte derfor sin eierandel til 51% og inngikk en samarbeidsavtale med South African Airways.
Dette samarbeidet varte i rundt fire år og påførte flyselskapet tap på over 24 milliarder tanzanianske shilling (tilsvarende 19 millioner amerikanske dollar eller 114 millioner norske kroner med daværende kurs). Den tanzanianske staten kjøpte tilbake aksjene fra South African Airways i 2006, og i dag er Air Tanzania igjen et heleid statlig aksjeselskap. Flyselskapet har opp gjennom årene betjent en rekke flyvninger innenlands i Tanzania samt til regionale og interkontinentale destinasjoner. Markedsandelen til Air Tanzania har falt dramatisk i løpet av de siste årene, fra beskjedne 19,2% i 2009 til 0,4% i 2011, til tross for at det har status som et nasjonalt flyselskap.
Destinasjoner
Air Tanzania opererer per april 2014 seks innenriksruter og to regionale ruter.
Flåte
Air Tanzanias flåte består per mars 2014 av følgende fly:
IBSF
IBSF er en firebokstavers forkortelse og er en kortform for:
Mesoderm
Mesoderm er et av tre kimlag som finnes på fosterstadiet hos alle dyr med tosidig symmetri. De to andre lag er ektoderm (utvendig lag) og endoderm (innvendig lag), med mesoderm som det midtre lag mellom dem. Mesodermen vil gjennom fosterutviklingen gi opphav til nesten alle deler av kroppen, inkludert bindevev, muskler og mesothelium, og også de alle fleste blodceller og store deler av immunforsvaret. Mesothelium kler innsiden av bukhulen og hjerteposen og utsiden av innvollene og er en del av gonadene (resten blir kjønnsceller).
Dannelse
Under de tidlige stadiene av fosterutviklingen vil de cellene som skal bli mesoderm skiller seg fra fosterets øvrige celler ved hjelp av signalstoffer mellom cellene. Når mesodermen først er dannet, får den en fram- og bakende gjennom signalene fra et sentrum som styrer hele dyrets lengdeakse hos dyr med tosidig symmetri. Hos nesledyr, som ikke har bilateral symmetri, dannes det heller ikke virkelig mesoderm, og mellomrommet mellom endoderm og ektoderm er fylt med en geleé uten faste cellestrukturer. Når mesiderm er dannet, vil den styre vekst av andre strukturer, slik som neuralplaten, forløperen til nervesystemet.
Vev med utgangspunkt i mesoderm
Mesoderm dannet samtidig som gastrulasjon, der dyret får en munn. Etter gastrulasjonen består fosteret av et indre og et ytre lag med celler (endoderm og ektoderm). Mesodermen oppstår som utposninger mellom disse, i det området som skal bli dyrets ryggside. Det er tre viktige komponenter, paraksiale mesoderm, mellom-mesoderm og sideplatene.
Hos dyr med segmentert kroppsbygning slik som leddormer, leddyr og ryggstrengdyr danner den paraksiale mesodermen somitter (de primitive segmentene). Selve somittene gir opphav til muskelvev, skjelett (brusk og beinvev) og underhuden. Signalene son leder til dannelse av somitter kommer fra omkringliggende vev slik som ryggstrengen, neuralrøret (forstadiet til sentralnervesystemet) og huden. Mellom-mesodermen forbinder somittene med sideplaten. Den ender opp som det urogenitalsystemet (nyrer, gonader, deres tilknyttede kanaler) og binyrene.
Music Canada
Music Canada, tidligere Canadian Recording Industry Association (forkortet til CRIA), er en organisasjon som ble grunnlagt i 1964 og som representerer interessene til canadiske selskaper som lager, produserer og markedsfører musikk i Canada. Organisasjonens hovedkvarter er i Toronto.
Bako nasjonalpark
Bako nasjonalpark ble opprettet i 1957 og er den eldste nasjonalparken i Sarawak på Borneo, øst i Malaysia. Nasjonalparken dekker 27,27 km² på tuppen av Muara Tebas-halvøyen, ved munningen av elvene Bako og Kuching. Avstanden til Kuching er omtrent 40 km langs veien. Millioner av år med erosjon av sandsteinen har dannet en kystlinje med bratte klipper, steinete nes og strekninger med hvite sandbukter. Erosjon etter bølger ved foten av klippene har skapt mange fantastisk former og dessuten fargelagte mønstre dannet av jerndeponering.
Bako er en av de minste nasjonalparkene i Sarawak, med mange biomer (inkludert regnskog), rikt dyreliv, elver og fosser i jungelen, bortgjemte strender, samt vandreruter. De besøkende har tilgang til et nettverk av 16 merkede turstier.
Parken var det siste pitstopp for The Amazing Race Asia 1.
Flora
Bako inneholder nesten alle type planteliv som finnes på Borneo, med over 25 distinkte typer vegetasjon fra sju komplette økosystemer: strandvegetasjon, klippevegetasjon, kerangas eller hedeskog, mangrove, blandet skog av Dipterocarpaceae dipterocarp, padang eller gresslettevegetasjon og torv- og sump-områder. Det uvanlige plantelivet innbefatter en rekke kjøttetende planter (fire arter av kannebærere, soldogger, blærerøtter) i tillegg til en stort antall ulike tre og andre plantearter.
Fauna
Bako er hjemmet til omtrent 150 utryddingstruede neseaper, som er endemiske for Borneo, og parken har blitt kalt "den beste plassen å se neseaper i Sarawak". Andre dyr er javaaper, sølvlangur, grobladekorn, sus barbatus fra Borneo, varaner og otrer. Alle disse finnes i skogen, og i tillegg nær leiren som tjerner som hovedkvarteret på Telok Assam-stranden. Bako er også hjemmet til flere øgle- og slangearter, de fleste harmløse. Nasjonalparken er en fascinerende sted for å betrakte fugler, med over 150 kjente arter. Bakos nattdyr innbefatter skjermflygere, skjelldyr, dvergmoskusdyr, forskjellige arter av fruktetere og flaggmusetende insekter, spøkelsesaper, tregloris og palmesivetter.
Friidrett under Sommer-OL 2008 – Diskoskast menn
Herrenes diskos under Sommer-OL 2008 fant sted den 16-19. august 2008 på Beijing National Stadium.
Kvalifiseringskravene til OL var 64.50 m (211.61 ft) (A) og 62.50 m (205.05 ft) (B).
Kvalifisering
Kvalifisering: De som kastet over 64.50 (Q) eller de beste 12 utøverne (q) gikk videre til finalen.
1. mobile vernebrigade mot masseødeleggelsesvåpen
1. mobile ABC-vernbrigade (russisk:1-я мобильная бригада РХБ защиты) er en ABC-vernbrigade underlagt Forsvarsdepartementet i Russland. Brigaden er forlagt til Sjikhany i Saratov oblast.
Checker Taxi
Checker Taxi var et amerikansk drosjeselskap. Det benyttet Checker Marathon-biler, bygget av Checker Motors Corporation i Kalamazoo i Michigan. Både Checker Taxi og dets morselskap Checker Motors Corporation var eiet av Morris Markin.
Guarani de Goiás
Guarani de Goiás er en kommune i delstaten Goiás i sentral-vestregionen av Brasil.
Cédric Boussoughou
Cédric Boussoughou (født 20. juli 1991) er en gabonsk fotballspiller som spiller for fotballklubben Mangasport.
Under Sommer-OL 2012 i London deltok han for landet sitt der laget hans ble utslått i gruppespillet.
Karl-Erik Johansson
Karl-Erik Johansson er navnet til flere personer:
Bernard Barmasai
Bernard Barmasai (født 6. mai 1974 i Keiyo) en kenyansk friidrettsutøver (3000 meter hinder og maraton). Barmasai sine fremste meritter er bronsemedaljene på 3000 meter hinder fra VM 1997 i Athen og 2001 i Edmonton. I Köln 24. august 1997 satte han ny verdensrekord på 3000 meter hinder med tiden 7:55.72 m, en rekord som holdt seg til Brahim Boulami slo tiden i 2001. De siste årenes har han konsentrert seg mest om maraton.
Helse Sør
Helse Sør var et av den norske stats regionale helseforetak (RHF), fram til det 1. juni 2007 ble slått sammen med Helse Øst til Helse Sør-Øst.
I tillegg var Helse Sør deleier i Sykehusapotekene ANS. Helse Sør hadde også avtale med private helseleverandører.
Radhouane Slimane
Radhouane Slimane (født 16. august 1980) er en tunisisk basketballspiller. Han representerte landet sitt under Sommer-OL 2012 i London, der han endte på nest sisteplass med det tunisiske landslaget.
Nola
Nola er en gammel by i Storbyområdet Napoli i Campania. Det bor 34 336 innbyggere her per folketelling av 2013.
Nola var trolig en av de eldste byene i Campania. På de eldste myntene kalles byen Nuvlana. Augustus' far Gaius Octavius døde i Nola i 59 f.Kr. Han hadde et palass der. Augustus oppholdt seg i dette palasset da han døde i 14 e.Kr.
Barselfeber
Barselfeber (latin febris puerperalis) er en infeksjonssykdom som går ut fra fødselsveiene og som oppstår under og etter fødselen, og en viktig årsak til barseldødlighet. Historisk sett var dette en svært viktig og alvorlig infeksjonssykdom, vanligvis utløst av Gruppe A-streptokokker. Antiseptikk og særlig antibiotika har gjort denne sykdommen til en sjeldenhet i moderne medisin.
Infeksjonen var veldig vanlig før Ignaz Semmelweis (1818–1865) klarte å påvise at infeksjonen skyldes smitte utenfra. På hans tid var det vanlig at fødselslegene foretok gynekologiske undersøkelser på flere fødende uten effektiv håndvask og skifte av hansker mellom undersøkelsene. Etter at hygienen ble økt betraktelig og Semmelweis innførte håndvask med klorkalkløsning ble det en betydelig bedring, selv om han opplevde mye motstand fra kolleger mot dette. Med Listers antiseptikk ble barselfeber enda sjeldnere forekommende.
Innføring av antibiotika, sulfonamider siden cirka 1935 og penicillin etter 1945 har også redusert forekomsten og bedret behandlingsresultatene betydelig.
Guarinos
Guarinos er en kommune i delstaten Goiás i sentral-vestregionen av Brasil.
Li Shuang (landhockeyspiller)
Li Shuang (født 14. juli 1978 i Siping i provinsen Jilin) er en kinesisk profesjonell landhockeyspiller som representerte Kina under Sommer-OL 2008 i Beijing. Her tok hun sølv for det kinesiske landslaget etter å ha tapt mot Nederland i finalen.
Jakthundene
Jakthundene (latin Canes venatici) er et relativt lite stjernebilde på den nordlige himmelhalvkule, like under draget på Karlsvognen. Jakthundene er mest kjent for galaksen M51 (8,4 mag.), også kalt Malstrømgalaksen. Cor Caroli med en lysstyrke på 2,89 mag. er den eneste rimelig klare stjernen.
Bedre og bedre
Bedre og bedre (original tysk tittel: Der brave Sünder) er en tysk komedie fra 1931 regissert av Fritz Kortner, og med Max Pallenberg, Heinz Rühmann og Dolly Haas i hovedrollene.
Handling
Pichler og Wittek, to unge ansatte i en bank fra en østerriksk provinsby, reiser til Wien.
Men ved et uhell blir de involvert i bank-direktørens plan for å underslå bankens midler, og flykte sammen med elskerinnen hans.
Denison University
Denison University er et privat universitet i Granville i den amerikanske delstaten Ohio, ca. 50 km øst for Columbus. Denison ble grunnlagt i 1831. Det har rundt 2 000 studenter (2007).
Rangeringer
U.S. News & World Report rangerte Denison University som nummer 51 blant liberal arts-collegene i USA i 2015, Forbes plasserte det på 96.-plass blant alle colleger i USA, mens Washington Monthly rangerte det som nr. 62 av amerikanske liberal arts-colleger i 2014.
20. verneregiment mot masseødeleggelsesvåpen
20. verneregiment mot masseødeleggelsesvåpen, eller 20. ABC-vernregiment eller 20. radiokjemisk og bakteriologisk vern-regiment (russisk 20-й отдельный полк РХБЗ), FPN 12102 - er et ABC-vernregiment i 1. stridsvognarmé i det russiske forsvaret. Regimentet er forlagt til Tsentralnyj i Nizjegorod oblast.
AirTrain Newark
AirTrain Newark er et 4.8 km langt énskinnesystem som forbinder Newark Liberty International Airport (EWR) med Newark Liberty International Airport tog stasjon på Northeast Corridor (NEC) av jernbanelinjen New Jersey Transit og Amtrak. Opprinnelig ble den bare brukt som en peoplemover for å forflytte passasjerer mellom flyplassterminalene, men i 1997 utvidet man den for å nå jernbanen. Systemet ble gjenåpnet for trafikk på 21. oktober 2001. Den blir drevet av Port Authority of New York and New Jersey, som også driver AirTrain JFK.
Småborgerskap
Småborgerskap er en betegnelse som brukes om en borgerlig samfunnsgruppe som sosioøkonomisk står høyere enn arbeiderklassen, som er arbeidskraften i samfunnet. Småborgerskapet står sosioøkonomisk lavere enn høyborgerskapet, som eier produksjonsmidlene og har en stor mengde kapital. I marxistisk terminologi omfattes begrepet av "overgangsklassen". Småborgetskapet er overgangen fra arbeiderklasse til borgerklasse. I denne fasen, ifølge marxistisk teori blir interessene fra proletariatet og borgerskapet blandet sammen, småborgerskapet eier ikke arbeidskraft, men arbeider heller ikke for noen. De som tilhører småborgerskapet er dem som eier og driver egen butikk, driver et lite foretak eller er for eksempel er aksjemegler o.l.. Yrker som tradisjonelt regnes som typiske for småborgere er blant andre butikkeiere, enkeltmannsforetak, små private foretak og kjøpmann.
Uttrykket småborgerlig, som beskriver småborgerskapet, må ikke forveksles med det nedsettende uttrykket spissborger(lig), som betyr sneversynt person.
Sertifisering
En sertifisering er en form evaluering som skal bekrefte at et produkt, en person eller organisasjon oppfyller visse krav. For personer og organisasjoner fungerer sertifiseringen som bevis på at de innehar tilstrekkelig kompetanse for å yte sin virksomhet. For produkter skal sertifiseringen vise at produktet oppfyller visse minstekrav, for eksempel angående sikkerhet, eller at produktet er produsert i samsvar med visse standarder, for eksempel en ISO-standard. Sertifisering utføres normal av en ekstern organisasjon.
Tsentralnyj
Tsentralnyj (russisk Центральный) er en lukket by i Nizjegorod oblast i Russland. Byen hadde om lag 3000 innbyggere i 2010.
Marouan Laghnej
Marouan Laghnej (født 22. april 1986) er en tunisisk basketballspiller. Han representerte landet sitt under Sommer-OL 2012 i London, der han endte på nest sisteplass med det tunisiske landslaget.
Bolognesi (distrikt)
Bolognesi er et distrikt i provinsen Pallasca i regionen Ancash i Peru. Distriktet grenser til distriktet Pallasca i nord, til distriktet Huandoval i øst, til distriktene Cabana og Tauca i sør og til regionen La Libertad i vest. Distriktets nasjonale statistikkode er 021502 og hovedstaden er Bolognesi. Distriktet ble opprettet den 15. juli 1936.
Ildikó Rejtő
Ildikó Rejtő-Ujlaky-Sági (født 11. mai 1937 i Budapest), ungarsk fekter som deltok i de olympiske leker 1960 i Roma, 1964 i Tokyo, 1968 i Mexico by, 1972 i München og 1976 i Montréal. Rejtő vant en olympisk sølvmedalje i fekting under Sommer-OL 1960 i Roma. Hun var med på det ungarske laget som kom på andreplass i lagkonkurransen i florett for damer bak Sovjetunionen. De andre på laget var Györgyi Marvalics, Magdolna Nyári, Katalin Juhász og Lídia Dömölky.
Gallspach
Gallspach er en kommune i Østerrike. Den ligger i Oberösterreich.
Kursted
I Gallspach ligger Zeileis-instituttet der det brukes høyfrekvensstrøm med svær spenning til å helbrede forskjellige sykdommer. Vitenskapelig sett er metoden mangelfullt dokumentert.
Dexpedition
Dexpedition er et norsk alternativt reiseprogram som gikk på MTV Europe og VGs nett-TV fra 2011 til 2012. Reiseprogrammet følger Jørgen Kjønø og Tayo Cittadella til flere turistmål i Europa, kamuflert bak Kjønøs alter ego «Dex Carrington» og Cittadellas «Fab». Produksjonen er norsk, blant annet produsert av Tobias Frøystad, kjent fra ungdomsprogrammet Waschera. Første sesong ble sendt høsten 2011 og omfattet en reise rundt i ulike byer og reisemål i Europa. Andre sesong går høsten 2012 og foregår i USA med lignende konsept som sesong 1. Begge sesongene har lagt opp åtte ulike episoder der et nytt sted blir besøkt hver gang. Serien spøker med de tradisjonelle reiseprogrammene og omtales derfor som «alternativt».
St. Bonaventure University
St. Bonaventure University  ligger i Cattaraugus County vest i den amerikanske delstaten i New York. Universitetet ble stiftet av fransiskanerordenen i 1858 og er et privat katolsk universitet. Det har rundt 2 000 studenter.
Yasuyuki Kuwahara
Kuwahara spilte 12 landskamper for i perionden 1966–1970 og scoret fem mål.
Stanley Shoveller
Stanley Howard Shoveller (født 2. september 1881, død 24. februar 1959) var en engelsk sportsutøver som deltok under OL 1908 i London og 1920 i Antwerpen.
Sergejevka
Segejevka er en russisk landsby (russisk Сергеевка (Пограничный район)) i grenseområdet i Primorskij kraj nær Stillehavet.
Stanley Shoveller
Shoveller ble olympisk mester i landhockey under OL 1908 i London. Han var med på det engelske laget som beseiret Irland med 8 – 1 i finalen. Under OL 1920 i Antwerpen ble han olympisk mester i landhockey for andre gang.
Leen Vente
Leendert Roelof Jan «Leen» Vente (1911–1989) var en nederlandsk fotballspiller. Vente spilte hele sin karriere i Rotterdam, først for lokallaget Neptunus, og så for Feyenoord Rotterdam. Han var med på laget som spilte den åpningskampen på De Kuip.
For spilte Vente 21 kamper og scoret 19 mål. Han spilte for Nederland under VM i 1934 og VM i 1938.
Sydney Monorail
Metro Monorail (tidligere Sydney Monorail, og opprinnelig TNT Harbourlink) var en monorail i Sydney, Australia, som forbandt Darling Harbour, Chinatown og Sydney sentrum (CBD) med hverandre. Det var åtte stasjoner på 3.6 km spor, med fire tog samtidig. Monorailen kjørte siste tur 31 juni 2013.
Historie
Ideen om en høybane oppsto ved starten av 80-tallet, da man ville gi liv til bydelen Darling Harbour som på denne tiden var brukt til industri – à la Aker Brygge. Prosjektet ble omstridt, særlig på grunn av byggekostnader, men også med tanke på byplanleggingen. Man prøvde å få banen i drift på 26. januar 1988, til 200-årsjubileet for den britiske sivilisasjonen på Australia. Datoen ble ikke holdt og banen startet først 21. juli 1988.
Samsung Omnia Pro B7330
Samsung Omnia Pro B7330 er en Windows Mobile-basert mobiltelefon (smartphone) utviklet av Samsung.
Den har fullt qwerty-tastatur på framsiden av telefonen, tilsvarende BlackBerry, og en 2,62 tommers TFT-skjerm. Den ble lansert i oktober 2009, og erstattet Omnia Pro B7320.
Fylkesvei 24 (Oppland)
2019 ble veien del av fylkesvei 2300.
Hidrolina
Hidrolina er en kommune i delstaten Goiás i sentral-vestregionen av Brasil.
Dolly Haas
Dolly Haas (født 29. april 1910 i Hamburg, død 16. september 1994 på Manhattan i New York i USA) var en tysk-amerikansk skuespillerinne.
Karl-Erik Johansson (skihopper)
Karl-Erik Johansson (født 21. februar 1948, død 21. september 2017 ) var en svensk skihopper som representerte IF Örnen i Charlottenberg.
Han vant det ene av de to hopprennene under det uoffisielle junior-europamesterskapet i Harrachov i 1967, og ble svensk mester i hopp i 1971. I Lahtisspelens hopprenn i 1967 ble han nummer 5. Han fikk også 5. plass i normalbakken i VM i Štrbské Pleso 1970, og 20. plass i storbakken. Johansson deltok i den tysk-østerrikske hoppuka i årene 1968-1971, med 31. plass i Garmisch-Partenkirchen 1. januar 1970 som beste plassering i enkeltrenn, og ble sammenlagt nummer 58 i 1969/70 og nummer 60 i 1970/71.
25. ABC-vernregiment
25. ABC-vernregiment (russisk: 25-й отдельный полк РХБЗ) er et ABC-vernregiment i 5. armé i Russland.
André Biyogo Poko
André Biyogo Poko (født 7. mars 1993) er en gabonsk fotballspiller som spiller for den tyrkiske klubben Altay SK.
Klaus Gjøstein
Klaus Gjøstein (født 26. desember 1905, død 15. november 1992) var en norsk maler.
Biografi
Han var født i Voss, sønn til Olav Gjøstein og Marta Kvale. Han studerte ved Statens håndverks- og kunstindustriskole og Statens kunstakademi fra 1927 til 1930.
Hans første utstilling var ved Høstutstillingen i 1928, og deltok femten ganger ved utstillingen. Han hadde også to utstillinger alene ved Kunstnernes Hus og flere, og var representert i kollektivutstillinger i andre nordiske land.
I løpet av okkupasjonen av Norge i løpet av andre verdenskrig, var Gjøstein satt i fange i Grini fangeleir fra mars til juli 1942.
Nizar Knioua
Nizar Knioua (født 8. juni 1983) er en tunisisk basketballspiller. Han representerte landet sitt under Sommer-OL 2012 i London, der han endte på nest sisteplass med det tunisiske landslaget.
26. verneregiment mot masseødeleggelsesvåpen
26. verneregiment mot masseødeleggelsesvåpen, eller 26. ABC-vernregiment (russisk: 26-й отдельный полк РХБЗ) er et ABC-vernregiment i 36. armé i Russland. Regimentet er forlagt til Onokhoj i Burjatia.
Agnes av Slesvig-Holsten-Gottorp
Agnes av Slesvig-Holsten-Gottorp (født 20. desember 1578 på Gottorp, død 13. april 1627) var tysk prinsesse av den Slesvig-Holsten-Gottorpske grenen av slekten Oldenborg.
Hun var datter av hertug Adolf og Christina av Hessen-Kassel, og var således søster til de etterfølgende hertugene Frederik II, Philip og Johan samt til Christina som ble gift med Karl IX av Sverige. Hun bosatte seg i Sverige fra ca. 1618, hvor hun levde til sin død. Agnes ble begravet i Riddarholmskyrkan i Stockholm.
Sri Lankas herrelandslag i fotball
Sri Lankas herrelandslag i fotball er det nasjonale fotballandslaget til Sri Lanka, som ligger på en øy nord i Indiahavet, sydøst for India. Landslaget administreres av det nasjonale forbundet Sri Lankas fotballforbund (FFSL), som ble opprettet i 1939 og som ble en del av FIFA og AFC i henholdsvis 1952 og 1954. Laget har aldri kvalifisert seg til hverken et verdensmesterskap eller asiamesterskap.
Sri Lankas lag gikk under navnet Ceylons herrelandslag i fotball frem til 1972, da landet tok navnet Sri Lanka.
Historie
Sri Lanka, eller Ceylon, spilte sin første offisielle landskamp hjemme mot nabolandet den 1. januar 1952 (0–2). Sri Lanka deltok for første gang i VM-kvalifisering i 1993, hvor laget spilte flere kamper i et innledende gruppespill, men endte sist i sin gruppe med (vinner),,  og , og gikk derfor ikke videre. Siden Sri Lanka hverken har kvalifisert seg til et sluttspill i verdensmesterskapet eller asiamesterskapet, regnes de derfor for å være et av verdens svakeste lag i henhold til FIFAs verdensranking. (188/209 per 7. mai 2015).
Koldbrann
Koldbrann (gangren, fra «kold» (kald) og «brann», «kald brann») er vevdød som følge av en infeksjon eller lokal sirkulasjonsforstyrrelse. Dette kan skyldes forfrysning, lokal skade av pulsåren eller blodpropp. Diabetes og røyking over tid knyttes ofte til dette. Koldbrann kan føre til amputasjon, der føttene er mest utsatt. Koldbrann kan medføre død dersom den ikke stoppes i tide.
Tørr koldbrann
Tørr koldbrann oppstår først på de ytterste delene av lemmet grunnet forstyrrelse av blodsirkulasjonen og skjer ofte hos eldre pasienter på grunn av arteriosklerose. Tørr koldbrann spres sakte helt til det er ved punktet hvor blodtilførselen er forstyrret. På utsiden er det utsatte området tørt, innskrukket og svart. Svartfargen oppstår på grunn av frigjort hemoglobin fra nedbrutte røde blodceller blandet med hydrogensulfid (H2S) produsert av bakteriene i området med koldbrann, som resulterer i at svart jernsulfid dannes og blir igjen i vevet. Dersom skillet mellom dødt og friskt vev blir komplett fører det vanligvis til at det døde vevet faller av om det ikke fjernes kirurgisk. Om blodtilførselen forstyrres av en annen grunn enn alvorlig bakterieinfeksjon er resultatet tørr koldbrann. Folk med svekket blodtilførsel, blant annet diabetikere, har en høyere risiko for å utvikle koldbrann enn folk med frisk tilførsel.